यसैबीच, खोटाङको हलेसीमा गत १८ गते राती सवा ५ करोड बराबरको धनमाल क्षति हुने गरी भएको आगलागीको निरीक्षण समेत गर्नुभएको रक्षामन्त्रीले पीडितलाई सहयोग उपलब्ध गराउने बताउनुभएको छ । शनिबार हलेसी आईपुग्नुभएको रक्षामन्त्री प्रधानले घट्नास्थलबाटै सेनाका उच्च अधिकारीलाई फोन गरेर आवश्यक सहयोगका लागि आग्रह गर्नुभएको छ । आगलागीमा घर सहित सर्वस्व गुमाएपछि हलेसी तुवाचुङ नगरपालिका–७ महादेबस्थानका व्यवसायी मगम राई, उचितबहादुर राई, तम्बराज राई, अम्बराज राई र मगमको एक घरमा व्यवसाय गर्दै आएका उदयपुर कटारीका व्यवसायी जगदिस दास लगायतका पीडित अस्थायी टहरामा कष्टपूर्ण समय विताइरहेका छन् ।
